Moksibustsioon on kanalite või nõelravipunktide soojendamine põhiliselt pujust valmistatud pulbri või raviotstarbelise sigari hõõgumisel eralduva soojuse toimel. Moksibustsiooni abil on võimalik tugevdada organismi qi'd ja yang'i, parandada qi (eluenergia) ja vere liikumist meridiaanides ning kõrvaldada haigust tekitavat külma ja niiskust. Teadusuuringutega on tõestatud moksibustsiooni immuunsust tugevdav toime. Tavaliselt soojendatakse nahka püsiva punetuse ilmumiseni. Moksibustsiooni rakendatakse sageli koos nõelraviga.